PATVIRTINTA

Pagėgių savivaldybės

Pagėgių lopšelio-darželio direktoriaus

2023 m. gruodžio 29 d. įsakymu Nr. V- 49

**IKIMOKYKLINIO UGDYMO MOKYMO SUTARTIS**

20\_\_\_\_\_ m. \_\_\_\_\_\_\_\_\_\_\_\_\_ d. Nr. \_\_\_\_\_\_

**Pagėgių savivaldybės Pagėgių lopšelis-darželis**, kodas 290687770, Vilniaus g. 46, Pagėgiai

(toliau **–Švietimo teikėjas**), atstovaujamas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**–viena šalis** ir

(pareigos, vardas, pavardė)

**tėvai/globėjai/įtėviai**(reikalingą žodį pabraukti)(toliau – **Tėvas/globėjas**)-

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(tėvo/globėjo vardas, pavardė)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*( adresas, telefonas)*

**–kita šalis,**atstovaujantisūnaus/dukros/globotinio\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(vaiko vardas, pavardė)*

interesams, sudaro šią sutartį:

# I. SUTARTIES OBJEKTAS

1. Švietimo teikėjo ir vieno iš tėvų/globėjų susitarimas dėl

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*(vaiko vardas, pavardė, gimimo data)*

ugdymo pagal ikimokyklinio ugdymo(si) programą, parengtą pagal Lietuvos Respublikos švietimo ir mokslo ministro patvirtintus ikimokyklinio ugdymo programos kriterijus, sudarant sąlygas tenkinti vaiko saviraiškos poreikius.Mokymosi forma – **grupinis**, mokymo organizavimo būdas – **kasdienis**.

**II. SUTARTIES ŠALIŲ ĮSIPAREIGOJIMAI**

**2. Švietimo teikėjas įsipareigoja:**

* 1. atsižvelgiant į vaikų prigimtines galias, patirtį, poreikius, šeimos ir bendruomenės susitarimus, kurti lanksčius edukacinius kontekstus, įgalinančius vaikus išsiugdyti pasitikėjimo, rūpinimosi savimi ir kitais, kultūrinio ir socialinio jautrumo, komunikavimo, lankstaus mąstymo, kūrybiškumo, mokėjimo mokytis pradmenis;
  2. padėti vaikui įgyti kasdieniam gyvenimui būtinų kompetencijų, skatintivaiko savarankiškumą, iniciatyvą, kūrybiškumą, atskleisti įvairius gebėjimus, puoselėti individualybę;
  3. ugdymo procesą organizuoti ir įgyvendinti vadovaujantis ikimokyklinį ugdymą reglamentuojančiais teisės aktais;
  4. individualizuoti ir diferencijuoti ugdymo turinį, remiantis vaiko pažinimu ir skiriant visoms vaiko raidos sritims – fizinei, emocinei, socialinei, pažinimo, komunikavimo, meninės raiškos – vienodą dėmesį, pritaikyti jį pagal galimybes specialiųjų ugdymosi poreikių vaikams;
  5. Įstaigos aplinkoje, ugdymo veiklų, renginių, švenčių, išvykų, ekskursijų, žygių metu kurti vaikų emocinį ir fizinį saugumą užtikrinančius ugdymo(si) kontekstus, kurių bendrakūrėjai yra vaikai;
  6. modeliuoti integralų, vientiso pasaulio vaizdo kūrimą, sąlygojantį vaikų ugdymosi procesą, užtikrinti balansą ir dermę tarp atskirų ikimokyklinio ugdymo(si) sričių, tarp ugdymosi ir ugdymo procesų;
  7. ugdymo proceso organizavimą grįstilygiųgalimybių, kontekstualumo, veiksmingumo ir tęstinumo principais;
  8. ugdyti humaniškas (dorovės, etiketo ir pan.), pilietines bei patriotines (tautines) nuostatas;
  9. užtikrinti Lietuvos higienos normų reikalavimus atitinkančias ugdymo(si) sąlygas;
  10. sudaryti vaikui tinkamas ir saugias ugdymo ir ugdymosi sąlygas, palankias sąlygas vaiko sveikatai stiprinti, sudaryti sąlygas sveikatai palankiai vaikų mitybai, saugoti nuo fizinę ir psichinę sveikatą žalojančio poveikio per visą buvimo ugdymo įstaigoje laiką;
  11. esant poreikiui teikti specialiąją pedagoginę, specialiąją, socialinę pagalbą;
  12. ugdymosi pasiekimus vertinti objektyviai ir nešališkai, vadovaujantis individualios pažangos principu, fiksuoti vertinimą du kartus per metus;
  13. teikti vaiko Tėvams/globėjams informaciją apie ugdymosi sąlygas, vaiko pasiekimus, pažangą ir elgesį;
  14. nedelsiant Tėvams/globėjams pranešti apie vaiką ištikusią nelaimę, suteikti pirmąją medicinos pagalbą;
  15. reikalauti, kad Tėvai/globėjai imtųsi konkrečių veiksmų koreguojant netinkamą vaiko elgesį;
  16. pastebėjus smurto atvejį nedelsiant, pranešti smurtaujančio (smurtaujančių), smurtą patyrusio (patyrusių) vaiko (vaikų) Tėvui/globėjui, o įtarus smurtą prieš vaiką informuoti vaiko teisių apsaugą vykdančias institucijas;
  17. inicijuoti Tėvų/globėjų dalyvavimą įstaigos savivaldoje, bendradarbiauti su tėvais/globėjais sprendžiant įstaigos valdymo, veiklos, ugdymo proceso organizavimo, mokinių ugdymosi klausimus. Žodžiu ar raštu išklausyti tėvų/globėjų pageidavimus, norus, siūlymus bei juos svarstyti Įstaigos taryboje;
  18. pagarbiai priimti ir vertinti vaikų reiškiamas idėjas ir iniciatyvas, jas naudoti sprendžiant veiklos tobulinimo klausimus;
  19. organizuoti vaiko fiziologinius poreikius, jo amžiaus ypatumus ir sveikatos būklę atitinkantį vaikų dienos poilsį;
  20. pateikti Tėvui/globėjui išsamią informaciją apie teisę į jam priklausančią lengvatą dėl sumažinto mokesčio už vaikų maitinimą ir išlaikymą ugdymo įstaigoje;
  21. inicijuoti įstaigos labdaros ir paramos akcijas, Tėvų/globėjų pagalbą tvarkant įstaigos aplinką, organizuojant renginius;
  22. organizuoti papildomojo ugdymo veiklą atsižvelgiant į vaiko poreikius ir įstaigos galimybes ir papildomai leisti veikti mokamiems būreliams;
  23. pagal Tėvų/globėjų pageidavimą bei poreikius papildomai organizuoti Tėvų/globėjų švietimo programas;
  24. Tėvui/globėjui pageidaujant leisti jiems būti kartu su vaiku grupėje, pirmą mėnesį, iš anksto susitarus su grupės mokytoja, stebėti vaiko ugdymąsi grupėje, talkinti ikimokyklinio ugdymo mokytojui ugdymo procese;
  25. skelbti informaciją apie Švietimo teikėjo veiklą interneto svetainėje, socialiniuose

tinklalapiuose, el. dienyne;

* 1. Tėvui/globėjui sutikus, vaiką filmuoti, fotografuoti, daryti vaizdo ir garso įrašus, juos viešinti įstaigoje ir jos interneto svetainėje, kituose informavimo šaltiniuose;
  2. konfidencialiai tvarkyti vaiko ir Tėvų/globėjų asmens duomenis, gautus šios sutarties pagrindu šios sutarties vykdymo tikslais;
  3. baigiantis ikimokyklinio ugdymo programos įgyvendinimui, teikti rekomendacijas dėl ugdymo tęstinumo, užtikrinti galimybę vaikui toliau ugdytis pagal priešmokyklinio ugdymo bendrąją programą.

1. **Tėvas/globėjasįsipareigoja:** 
   1. užtikrinti, kad atvedant vaiką į ugdymo įstaigą ir vėliau kasmet iki rugsėjo 15 d. būtų patikrinta vaiko sveikata;
   2. užtikrinti vaiko punktualų ir reguliarų ugdymo įstaigos lankymą;
   3. laiku atvesti ir pasiimti vaiką iš ugdymo įstaigos. Raštu, el.paštu, SMS žinute (prašyme nurodytu telefono numeriu) informuoti mokytoją, kas atves ir pasiims vaiką, kai pats tėvas/globėjas negalės;
   4. vaikui neatvykus į ugdymo įstaigą iki 8.30 val., pranešti vaiko nelankymo priežastį įstaigos nurodytu telefonu 844157342, arba mokytojo nurodytu tel.;
   5. sutikti, kad vaikui būtų atliekamas higieninis patikrinimas dėl ugdymo įstaigose plintančių infekcinių ligų, galinčių sukelti sveikatos sutrikimų kitiems ugdymo įstaigą lankantiems vaikams;
   6. į ugdymo įstaigą atvesti sveiką vaiką. Nevesti vaiko, turinčio užkrečiamųjų ligų požymių (karščiuoja, viduriuoja, vemia, aštriai kosėja, yra pūlingų išskyrų iš nosies), taip pat turinčio utėlių ar glindų, sergančio niežais;
   7. po ligos vaiką į ugdymo įstaigą atvesti tik visiškai pasveikusį;
   8. esant vaiko sveikatos sutrikimui ir negalint susisiekti su tėvu/globėju, neprieštarauti, jei bus iškviesta greitoji medicinos pagalba;
   9. atvesti vaiką tvarkingai apsirengusį ir švarų,atitinkančiais oro sąlygas drabužiais ir avaline,įdėti tinkamą apavą avėti grupėje, pasitarti su grupės mokytoja dėl poreikio įdėti sauskelnes, rūbus miegojimui ir atsarginius rūbus išsitepus/sušlapus;
   10. neleisti vaikui neštis vertingų ir pavojingų daiktų (mobiliųjų telefonų, fotoaparatų, elektroninių žaidimų, pinigų, aštrių daiktų, vaistų ir pan.)bei maisto produktų, galinčių sukelti pavojų vaikų sveikatai ir saugumui(saldumynų su kremu ar šokoladu, gėrimų su dažikliais, konservantais, saldikliais, bulvių traškučių ir pan.);
   11. **SUTIKTI** arba **NESUTIKTI** (reikalingą žodį pabraukti) leisti vaiką filmuoti, fotografuoti, daryti vaizdo ir garso įrašus, juos viešinti įstaigoje ir jos interneto svetainėje, kituose informavimo šaltiniuose;
   12. pateikti tikslią informaciją ugdančiam pedagogui apie vaiko sveikatą, vystymosi ypatumus ir problemas;
   13. bendradarbiauti su įstaigos vadovu, mokytojais, kitais specialistais, teikiančiais specialiąją, psichologinę, socialinę pedagoginę, specialiąją pedagoginę pagalbą, sveikatos priežiūrą, sprendžiant vaiko ugdymo klausimus;
   14. geranoriškai padėti spręsti iškilusias vaiko ugdymo(si) ir elgesio problemas;
   15. dalyvauti mokytojo organizuojamuose individualiuose pokalbiuose apie vaiką;
   16. nuolat domėtis vaiko ugdymo(si) pasiekimais;
   17. mokslo metų pradžioje aprūpinti vaiką individualiomis asmens higienos priemonėmis;
   18. dokumentus, kurie pateisina vaiko nelankymą ir kurių pagrindu taikomos mokesčio lengvatos, pristatyti grupės pedagogui iki paskutinės einamojo mėnesio darbo dienos;
   19. sumokėti mokestį už vaiko išlaikymą įstaigoje už praėjusį mėnesį iki kito mėnesio 25 d.;
   20. jei Tėvas/globėjas negali paimti vaiko iš ugdymo įstaigos, pateikti raštišką prašymą, kuriame nurodo asmenis, kurie turi teisę atvesti ir pasiimti vaiką. Už vaikus atsakingas darbuotojas vaiką išleidžia su prašyme nurodytu asmeniu tik įsitikinęs dėl jo tapatybės;
   21. išvykstant iš ugdymo įstaigos laiku atsiskaityti už suteiktas paslaugas.

# III. SUTARTIES ĮSIGALIOJIMAS, GALIOJIMAS, KEITIMAS AR NUTRAUKIMAS

4. Sutartis įsigalioja nuo jos pasirašymo dienos ir galioja iki vaikas baigs ikimokyklinio ugdymo programą arba vaikui išvykus iš ugdymo įstaigos.

5. Tėvas/globėjas gali nutraukti sutartį, pateikęs prašymą ir visiškai atsiskaitęs už suteiktas paslaugas.

6. Sutartis gali būti pakeista arba nutraukta atskiru šalių susitarimu, kuris yra neatsiejama šios sutarties dalis.

**IV. ŠALIŲ ATSAKOMYBĖ**

7. Švietimo teikėjas gali nutraukti šią sutartį (Savivaldybės tarybos 2013 m. kovo 26 d. sprendimu Nr. T-71) ne anksčiau, kaip praėjus 30 kalendorinių dienų nuo dienos, kai apie tokį sprendimą raštu informavo vaiko Tėvą/globėją, kai nevykdomos sutartyje nustatytos sąlygos.

8. Sutarties nutraukimas neatleidžia Tėvo/globėjo nuo pareigos atsiskaityti su Švietimo teikėju už vaiko išlaikymą ikimokyklinėje įstaigoje iki nutraukiant sutartį.

9. Tėvas/globėjas atlygina visas Švietimo teikėjo išlaidas, susijusias su įsiskolinimo, atsiradusio vėluojant mokėti už vaiko išlaikymą ikimokyklinėje įstaigoje, išieškojimu.

10. Tėvas/globėjas gali nutraukti šią sutartį, kai Švietimo teikėjas nevykdo šioje sutartyje nustatytų sąlygų (įspėjęs raštu prieš 30 kalendorinių dienų).

# V. GINČŲ SPRENDIMAS

11. Ginčytini ugdymo proceso organizavimo, veiklos, sutarties pažeidimo klausimai sprendžiami ugdymo įstaigos taryboje arba teisme įstatymų nustatyta tvarka.

12. Sutartis sudaryta vadovaujantis Lietuvos Respublikoje galiojančiais įstatymais, dviem egzemplioriais, turinčiais vienodą juridinę galią (po vieną kiekvienai šaliai).

Sutarties šalių parašai:

Švietimo teikėjas:

\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pareigos) (parašas) (vardas, pavardė)

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

(tėvas, globėjas) (parašas) (vardas, pavardė)